Għal €00.20c tista' timla litru ilma fi flixkun li jista' jibqa' jintuża grazzi għal water dispensers li qed jitpoġġew f'lokalitajiet differenti. Dan tħabbar mill-Korporazzjoni għas-Servizzi tal-Ilma waqt li kienet qed tispjega l-pjanijiet tagħha biex l-ilma tax-xorb ikun aċċessibbli aktar għan-nies filwaqt li tiddiversifika s-servizz offrut lill-konsumaturi. Il-Ministru għall-Enerġija, l-Intrapriża u l-Iżvilupp Sostenibbli Miriam Dalli spjegat li b'dawn id-dispensers pubbliċi, se jkompli jissaħħaħ l-impenn ta' pajjiżna sabiex jitnaqqas l-użu tal-plastik u l-carbon footprint tal-produzzjoni tal-plastik. Il-pubbliku huwa mħeġġeġ biex juża iktar kontenituri reusable. Fil-fatt, il-Korporazzjoni għas-Servizzi tal-Ilma diġà installat mas-70 dispenser fl-Isptar Mater Dei għal użu bla ħlas. B'kollaborazzjoni mal-Ministeru għall-Edukazzjoni, se jkunu qed jiżdiedu mal-200 dispenser fl-iskejjel, għal użu bla ħlas ukoll. "Li nnaqqsu l-użu tal-plastik hija mira nazzjonali li rridu nilħqu bħala parti mill-Miri għall-Iżvilupp Sostenibbli tal-Ġnus Magħquda. B'din l-inizjattiva, il-Korporazzjoni għas-Servizzi tal-Ilma qed toffri wkoll aċċess aktar faċli għall-ilma tax-xorb f'lokalitajiet differenti bi prezz irħis," qalet il-Ministru Miriam Dalli. "Nemmen li aktar ma naraw dispensers ta' dan it-tip f'postijiet pubbliċi, aktar se nħeġġu bidla fil-mentalità għal azzjonijiet żgħar li jagħmlu differenza kbira," żiedet il-Ministru Dalli. Biex tkun assigurata s-sigurtà, il-pagament mill-water dispensers pubbliċi se jkun contactless. Il-prezzijiet biex il-klijenti jagħmlu użu mid-dispensers f'lokalitajiet pubbliċi huma ta': 500 ml 1000 ml Still Water 10c 20c Sparkling Water 20c 40c Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. "Ilħaq Il-Ħolm Tiegħek, Qalbi" - Moira Delia B'Tgħanniqa Speċjali Qabel Ma Jħalli Malta Lil Binha Ġanni "M' Aħna Ser Ninsuk Qatt. Tibqa' Tgħix Fil-Qlub Tagħna Sa Ma Nergħu Niltaqgħu." - Celine Paris Iġġarrab Telfa Ta' Persuna Speċjali "Settembru Kedda Ta' Kull Sena, Iżda Din Is-Sena Isbaħ Minn Qatt Qabel!" – Quinton Scerri Koppja Li Għadhom Kemm Iżżewwġu Jibagħtu Invoice Lill-Mistednin Li Qabdu U Ma Attendewx Għat-Tieġ